M. Kotian, poslanec: (2002-03-13):
J. Migaš, predseda NR SR: Pán poslanec Hofbauer. R. Hofbauer, poslanec: Pán predseda, žiadam predloženie správy o dôvodoch, o procese a o výsledkoch predaja Piešťanských kúpeľov zahraničnému svetoobčianskemu britsko-maďarskému partnerovi. Z akého dôvodu? Koaličná tlač uviedla ako argument, že pre tento krok sa vraj rozhodlo z dôvodu ukončenia éry Martinkovcov a podobných slovenských privatizérov, ktorí vraj preukázali, že Slováci nedokázali riadiť ani len svoje kúpele. Takéto textácie obsahujú protislovenský etnický rasizmus a protislovenskú xenofóbiu. Nech sa pod toto vláda podpíše, nech to predloží Národnej rade a nech to ostane ako dokument histórie tejto vládnej koalície. J. Migaš, predseda NR SR: Panie poslankyne, páni poslanci, teraz pristúpime k schvaľovaniu jednotlivých pozmeňujúcich alebo doplňujúcich návrhov na 57. schôdzu. Prvý návrh predniesol pán poslanec Maxon, aby bol do programu 57. schôdze ako prvý bod zaradený návrh na uznesenie Národnej rady Slovenskej republiky o zastavení privatizácie alebo o odročení privatizácie SPP až do predloženia komplexnej správy o privatizácii SPP Národnej rade Slovenskej republiky. Prezentujme sa a hlasujme o návrhu pána poslanca Maxona. (Hlasovanie.) Prítomných je 125 poslancov, za 48, proti 49, zdržalo sa 25, nehlasovali 3. Tento návrh pána poslanca Maxona sme neschválili. Ďalší návrh predniesla pani poslankyňa Tóthová, aby sme bod číslo 108, návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 34/2002 Z. z. o nadáciách a o zmene Občianskeho zákonníka v znení neskorších predpisov, zaradili ako bod 30 navrhnutého programu Národnej rady. Prezentujme sa a hlasujme. Hlasujeme o návrhu pani poslankyne Tóthovej, aby sme bod č. 108 dali ako bod č. 30. (Hlasovanie.) Prítomných je 131 poslancov, za 60, proti 18, zdržalo sa 47, nehlasovali 6. Tento návrh pani poslankyne sme neschválili. Ďalší návrh predniesol pán poslanec Tatár, aby sme bod č. 114 zaradili za bod 20 ako bod číslo 21. Prezentujme sa hlasujme. Hlasujeme o návrhu pána poslanca Tatára, aby sa bod 114 zaradil ako bod 21. (Hlasovanie.) Prítomných je 131 poslancov, za 99, proti 7, 21 sa zdržalo, 4 nehlasovali. Tento návrh pána poslanca Tatára sme schválili. Ďalšie návrhy predniesol pán poslanec Jarjabek. Prvý návrh, aby vedenie parlamentu vstúpilo do rokovania s vedením Slovenskej televízie, aby bola 57. schôdza vysielaná v priamom prenose, respektíve aby bol urobený záznam a vysielaný v Slovenskej televízii. Hlasujeme o prvom návrhu pána poslanca Jarjabka. Hlasujme. (Hlasovanie.) Prítomných je 128 poslancov, za 62, proti 22, 40 sa zdržalo, 4 nehlasovali. Tento návrh sme neschválili. Ďalší návrh pán poslanec Jarjabek predniesol o tom, aby ministerstvo kultúry predložilo informáciu o konkrétnych krokoch na zabezpečenie plynulého prechodu zriaďovateľských kompetencií z krajských úradov na orgány samosprávy vyšších územných celkov, vrátane finančného a personálneho krytia. Prezentujme sa hlasujme o tomto návrhu. (Hlasovanie.) Prítomných je 132 poslancov, za 63, proti 10, zdržalo sa 54, nehlasovali 5. Tento návrh sme neschválili. Pán poslanec Jarjabek ďalej navrhuje, aby ministerstvo kultúry predložilo informáciu o zabezpečení primeranej ponuky kultúrnych aktivít na územiach obývaných národnostne zmiešaným obyvateľstvom v štátnom jazyku a v jazykoch príslušných menšín. Hlasujeme. (Hlasovanie.) Prítomných je 129 poslancov, za 55, proti 20, zdržalo sa 46, nehlasovali 8. Tento návrh sme neschválili. Pán poslanec ďalej navrhuje, aby ministerstvo kultúry predložilo informáciu o opatreniach na odstránenie havarijného stavu Slovenskej národnej galérie a o opatreniach prijatých na zabezpečenie verejne prístupnej expozície klenotov Slovenského výtvarného umenia počas trvania rekonštrukčných prác. Hlasujeme. (Hlasovanie.) Prítomných je 128 poslancov, za 54, proti 13, zdržalo sa 52, nehlasovali 9. Tento návrh sme neschválili. Ďalší návrh predniesol pán poslanec Robert Fico, aby ako prvý bod bolo zaradenie rokovanie o návrhu uznesenia Národnej rady, v ktorom by Národná rada vyslovila nesúhlas s doteraz vyjednanými podmienkami, najmä s cenou, aby sa tender zrušil, vypísal sa nový tender a aby bolo takéto uznesenie Národnej rady vo vzťahu k privatizácii SPP prijaté. Čiže prezentujme sa a hlasujme o alternatívnom návrhu pána poslanca Maxona. Hlasujeme o návrhu pána poslanca Fica. Hlasujme. (Hlasovanie.) Prítomných je 128 poslancov, za 52, proti 45, zdržalo sa 28, nehlasovali 3. Tento návrh sme neschválili. Pán poslanec Hofbauer navrhuje zaradiť 8 správ do rokovania Národnej rady. O každej žiada hlasovať osobitne. Prvý návrh, aby bola na rokovanie Národnej rady predložená správa o stave leteckej dopravy, o letiskách Slovenskej republiky, o riadení letovej prevádzky. Prezentujme sa a hlasujme o prvom návrhu pána poslanca Hofbauera. (Hlasovanie.) Prítomných je 132 poslancov, za 51, proti 40, zdržalo sa 31, nehlasovali 10. Tento návrh sme neschválili. Ďalej navrhuje, aby bola zaradená správa o stave námornej plavby Slovenskej republiky. Hlasujeme o tomto návrhu. Hlasujeme o druhom návrhu pána poslanca Hofbauera. (Hlasovanie.) Prítomných je 128 poslancov, za 49, proti 46, zdržalo sa 29 poslancov, 4 nehlasovali. Tento návrh sme neschválili. Ďalej navrhuje zaradiť správu o stave Slovenskej plavby a prístavov v Slovenskej republike. Hlasujeme. (Hlasovanie.) Prítomných je 132 poslancov, za 54, proti 41, zdržalo sa 31, nehlasovali 6. Tento návrh sme neschválili. Ďalej navrhuje zaradiť správu o stave Slovenskej pošty. Hlasujeme. (Hlasovanie.) Prítomných je 126 poslancov, za 49, proti 38, zdržalo sa 34, nehlasovali 5. Ani tento návrh sme neschválili. Ďalej navrhuje zaradiť správu o výstavbe, začínaní výstavby a príprave výstavby diaľnic. Hlasujeme. (Hlasovanie.) Prítomných je 129 poslancov, za 55, proti 29, zdržalo sa 42, nehlasovali 3. Tento návrh sme neschválili. Ďalší návrh, zaradiť správu o stave výstavby, modernizácie a údržby štátnych ciest. Hlasujeme. (Hlasovanie.) Prítomných je 126 poslancov, za 52, proti 34, zdržalo sa 35, nehlasovali 5. Tento návrh sme neschválili. Ďalej správu o stave Slovenských telekomunikácií po ich predaji Deutsche Telecom vrátane zverejnenia privatizačnej zmluvy. Hlasujeme. (Hlasovanie.) Prítomných je 127 poslancov, za 56, proti 27, zdržalo sa 37, nehlasovali 7. Tento návrh sme neschválili. Posledný návrh pána poslanca Hofbauera - predložiť správu o stave Poštovej banky a o vládnych zámeroch s touto inštitúciou. Hlasujeme. (Hlasovanie.) Prítomných je 123 poslancov, za 49, proti 28, zdržalo sa 40, nehlasovali 6. Tento návrh sme neschválili. Ďalšie dva návrhy predniesol pán poslanec Bárdos, aby sme z programu vypustili bod číslo 75. Hlasujeme, aby sme vypustili bod číslo 75. Hlasujeme, aby sme vypustili bod 75 z navrhnutého programu. (Hlasovanie.) Prítomných je 129 poslancov, za 58, proti 50, zdržalo sa 16, nehlasovali 5. Tento návrh sme neschválili. Pán poslanec Bárdos ďalej navrhuje, aby z rokovania tejto schôdze sme vypustili bod 106. Hlasujeme o vypustení bodu číslo 106 z navrhnutého programu. (Hlasovanie.) Prítomných je 128 poslancov, za 49, proti 59, zdržalo sa 18, nehlasovali 2. Konštatujem, že tento návrh sme neschválili. Ďalšie návrhy predniesol pán poslanec Oberhauser. Prvý bod, aby bola do programu schôdze zaradená informácia vlády Slovenskej republiky o predaji pohľadávok Konsolidačnej banky a Slovenskej konsolidačnej spoločnosti, a. s., zvlášť pohľadávok v hodnote 13,5 mld. Sk, ktoré boli predané ako jeden balík za 421 mil. Sk a vyvodenie dôsledkov voči zodpovedným verejným činiteľom. Hlasujeme o tomto návrhu pána poslanca Oberhausera. Hlasujeme. (Hlasovanie.) Prítomných je 129 poslancov, za 75, proti 29, zdržalo sa 21, nehlasovali 4. Tento návrh sme schválili. Ďalej pán poslanec navrhuje, aby bola zaradená informácia predsedu Správnej rady Sociálnej poisťovne o predaji pohľadávok Sociálnej poisťovne v hodnote 6,5 mld. Sk za 21 mil. Sk a vyvodenie dôsledkov voči zodpovedným verejným činiteľom. Hlasujeme o tomto návrhu. (Hlasovanie.) Prítomných je 123 poslancov, za 69, proti 17, zdržalo sa 30, nehlasovali 7. Tento návrh sme schválili. Ďalej pán poslanec navrhuje zaradiť na rokovanie Národnej rady prerokovanie predložených správ ministerstva pôdohospodárstva o stave v rezorte za rok 2001, takzvané Zelené správy, pán poslanec Baco, to je to isté, čo žiadate. Dobre, hlasujeme teraz o návrhu pána poslanca Oberhausera. (Hlasovanie.) Prítomných je 131poslancov, za 55, proti 33, zdržalo sa 38, nehlasovalo 5. Tento návrh sme neschválili. Ďalej pán poslanec navrhuje, aby bol ako prvý bod rokovania Národnej rady zaradený bod Komplexná informácia vlády Slovenskej republiky o stave a situácii v nebankových finančných subjektoch a vykonaných opatreniach vlády Slovenskej republiky, aby bol tento bod vysielaný alebo aby bol urobený záznam z tohto bodu programu a odvysielaný na druhom programe Slovenskej televízie. Hlasujeme. (Hlasovanie.) Prítomných je 129 poslancov, za 58, proti 20, zdržalo sa 45, nehlasovali 6. Tento návrh sme neschválili. Ďalšie návrhy predniesla pani poslankyňa Aibeková. Prvý návrh, aby bola na rokovania tejto schôdze zaradená informácia ministra zdravotníctva o doterajších výsledkoch vytvorenia Fakultnej nemocnice v Bratislave spojením Nemocnice Ružinov a Fakultnej nemocnice na Mickiewiczovej ulici do 20. 3. 2002. Hlasujeme. (Hlasovanie.) Prítomných je 130 poslancov, za 65, proti 15, zdržalo sa 44, nehlasovali 6. Konštatujem, že tento návrh neprešiel, chýbal 1 hlas. Ďalej navrhuje, aby bola predložená informácia ministra zdravotníctva o konkrétnych protikorupčných opatreniach na ministerstve zdravotníctva. Túto informáciu predložiť do 20. 3. 2002. Hlasujeme. (Hlasovanie.) Prítomných je 130 poslancov, za 89, proti 14, zdržalo sa 24, nehlasovali 3. Tento návrh sme schválili. Ďalej pani poslankyňa navrhuje, aby sme z programu tejto schôdze vypustili bod číslo 128. Hlasujeme. Pani poslankyňa navrhuje vypustiť bod 128 z rokovania 57. schôdze. Hlasujeme. (Hlasovanie.) Prítomných je 127 poslancov, za 83, proti 30, zdržalo sa 12, nehlasovali 2. Tento návrh sme schválili. Ďalší návrh predniesol pán poslanec Štefan Zelník. Navrhuje aby predseda Správnej rady Všeobecnej zdravotnej poisťovne predložil informáciu o hospodárení vo Všeobecnej zdravotnej poisťovni do 31. 12. 2001. Hlasujeme. (Ruch v sále. ) Pokoj, panie poslankyne, páni poslanci, pokoj. (Hlasovanie.) Prítomných je 132 poslancov, za 79, proti 19, zdržalo sa 30, nehlasovali 4. Konštatujem, že sme tento návrh schválili. Ďalší návrh predniesol pán poslanec Šepták, aby bol z programu tejto schôdze vypustený bod číslo 7. Hlasujeme. (Hlasovanie.) Prítomných je 128 poslancov, za 56, proti 44, zdržalo sa 24, nehlasovali 4. Tento návrh sme neschválili. Ďalší návrh predniesol pán poslanec Finďo, aby sme bod číslo 107 predradili pred bod číslo 11. Hlasujeme. (Hlasovanie.) Prítomných je 124 poslancov, za 28, proti 3, zdržalo sa 74, nehlasovali 19. Tento návrh sme neschválili. Ďalší návrh predniesol pán poslanec Maňka, aby sme bod číslo 35 presunuli na rokovanie na budúci týždeň v stredu po obedňajšej prestávke. Hlasujeme. Hlasujeme, aby sme o bode č. 35 rokovali na budúcu stredu popoludní, po obedňajšej prestávke. (Hlasovanie.) Prítomných je 130 poslancov, za 89, proti nikto, 34 sa zdržalo, 7 nehlasovali. Tento návrh sme schválili. Ďalší návrh predniesol pána poslanec Paška, aby rokovanie o prvom bode bolo v priamom prenose STV. Hlasujeme o tom, aby prvý bod rokovania tejto schôdze bol v priamom prenose Slovenskej televízie. Pán poslanec Paška to navrhol. (Hlasovanie.) Prítomných je 129 poslancov, za 61, proti 25, zdržalo sa 38, nehlasovali 5. Tento návrh sme neschválili. Ďalší návrh predniesol pán poslanec Paška, aby bola na rokovanie 57. schôdze zaradená informácia Rady STV o prijatých opatreniach Rady STV na zabezpečenie dodržiavania zákonov Slovenskej republiky v Slovenskej televízii. Hlasujeme. (Hlasovanie.) Prítomných je 133 poslancov, za 58, proti 25, zdržalo sa 40, nehlasovali 10. Tento návrh sme neschválili. Ďalší návrh predniesol pán poslanec Cuper, aby do programu tejto schôdze na piatok ráno bola zaradená informácia riaditeľa Slovenskej televízie Materáka o tom, prečo zastavila Slovenská televízia priame prenosy z rokovania Národnej rady Slovenskej republiky. Hlasujeme. (Hlasovanie.) Prítomných je 129 poslancov, za 54, proti 35, zdržalo sa 32 , nehlasovali 8. Tento návrh sme neschválili. Ďalší návrh predniesol pán poslanec Baco, aby bola ako 42. bod rokovania 57. schôdze zaradená správa o situácii v poľnohospodárstve za rok 2001. Správu aby predložil minister pôdohospodárstva. Hlasujeme. (Hlasovanie.) Prítomných je 132 poslancov, za 60, proti 26, zdržalo sa 42, nehlasovali 4. Tento návrh sme neschválili. Pani poslankyňa, váš prvý návrh bol ten istý, ktorý predniesol pán poslanec Paška, pán poslanec Jarjabek. Žiadate o ňom hlasovať? Prvý bod, aby bola 57. schôdza vysielaná v priamom prenose Slovenskej televízie. Už sme hlasovali o tom. Pani poslankyňa žiada, hlasujeme. (Hlasovanie.) Prítomných je 129 poslancov, za 55, proti 30, zdržalo sa 38, nehlasovali 6. Tento návrh sme neschválili. Ďalší návrh, aby bola na rokovanie Národnej rady zaradená správa o dopadoch balíčkov ekonomických opatrení a ďalších krokov vlády na najslabšie vrstvy obyvateľstva Slovenskej republiky. Hlasujeme o tomto návrhu pani poslankyne Tóthovej. (Hlasovanie.) Prítomných je 128 poslancov, za 54, proti 19, zdržalo sa 46, nehlasovali 9. Tento návrh sme neschválili. O návrhu pána poslanca Kotiana nedám hlasovať, pretože je pomýlený. (Ruch v sále.) (Potlesk.) Prečítajte si Ústavu Slovenskej republiky a podľa toho potom predkladajte návrhy na rokovanie Národnej rady! Pán poslanec Hofbauer navrhuje, aby sme zaradili bod, aby vláda predložila správu o predaji Piešťanských kúpeľov. Prezentujme sa a hlasujme. Hlasujeme o návrhu pána poslanca Hofbauera, aby bola predložená správa vlády o predaji Piešťanských kúpeľov. (Hlasovanie.) Prítomných je 129 poslancov, za 56, proti 26, zdržalo sa 41, nehlasovali 6. Konštatujem, že tento návrh sme neschválili. Panie poslankyne, páni poslanci, dávam hlasovať o programe schôdze ako o celku so schválenými zmenami a doplnkami. Pán poslanec Rusnák?